અમદાવાદ: અમદાવાદના શાહીબાગ અને મેઘાણીનગર વિસ્તારમાં રહેતા બે મિત્રોના વીરમગામ હાઇ વે પર અકસ્માતે થયેલા મોતમાં પોસ્ટમોર્ટર રિપોર્ટ બાદ નવો વળાંક આવ્યો છે. પોસ્ટમોર્ટમ રિપોર્ટમાં બંને મિત્રોનું મોત અકસ્માતથી નહીં થયું હોવાનો તથા બંનેનું ગળું દબાવીને બોથડ પદાર્થથી હુમલો કરાતાં મોત થયું હોવાનો ઘટસ્ફોટ થયો છે. ચોંકાવનારી વાત એ છે કે મરનાર પૈકીના એક યુવાને તેના ભાઇને મોબાઇલથી ફોન કરી તલવારો તથા ધોકા લઇને કેટલાક લોકો મારવા પાછળ પડયા હોવાની વાત કરી હતી જે રેકર્ડ થઇ ગઇ છે.